**תכנית "אמירים"** **- שנה"ל תשפ"ה** ספטמבר, 2024

אנו שמחים להודיעכם כי בנכם/בתכם נמצא/ה מתאים/ה לקחת חלק בתוכנית "אמירים".

**תכנית "אמירים"-** תכנית ייחודית לטיפוח תלמידים מצטיינים ולפיתוח תרבות מצוינות בביה"ס.
בית הספר חרט על דגלו את נושא המצוינות- מתן מענה לשונות בין התלמידים, באמצעות חיבורים פדגוגיים וחברתיים המטפחים לומד בעל מכוונות עצמית ללמידה שידע לקבל, להתמודד, להצליח ולהגיע להישגים רגשיים, חברתיים ולימודיים בעולם של היום ובעולם של מחר.
בתוכנית אמירים נשאף לעודד את התלמידים לא רק לצרוך ידע, אלא ליצור ידע חדש ולשתף בו את האחרים,
אנו רואים בתוכנית זו דרך המעודדת תרבות בית ספרית ומטפחת מצוינות והצטיינות של תלמידים ומורים כאחד.

**מטרת התכנית:**

* להעמיד בפני התלמידים אתגרים ומשימות המאפשרים ליכולותיהם, לבוא לידי ביטוי.
* להכשיר את התלמידים לצרוך מידע חדש באופן יעיל וביקורתי.
* לחזק מיומנויות שתאפשרנה לתלמידים להתמיד במשימות, להיות מחויבים למטלות ולהעז להיות פורצי דרך ומובילים.

**תקציר הקורסים:**

**קורס חקר הספורט, כיתה ד' שם המורה: ספיר ליבנת מכלוף**

מוזמנים למסע בזמן בו נגלה מהי האולימפיאדה, מתי התחילה, מה השינויים שחלו בה עם השנים, בנוסף נלמד על המכביה. כמובן נכיר את הספורטאים הישראליים שעשו היסטוריה וזכו במדליות. נעשיר את הידע בענפי הספורט הקיימים המוכרים יותר והמוכרים פחות. נלמד מהו משחק וכל תלמיד יצור משחק אותו ילמד, ידריך וישתף עם חברי הקבוצה.

**קורס מתמטיקה, כיתות ד'– ה' שם המורה: טל נבון**

שכבת ד' מוזמנים להצטרף למסע בזמן, להכיר את המתמטיקאים החשובים בהיסטוריה ולקבל מהם השראה

פיבונאצ'י וסדרת המספרים הידועה, מה ארכימדס גילה על הפאי ולמה רץ עירום ברחובות, גאוס נסיך המתמטיקה
והקשר לחנוכה, נאפייר ומכונת הכפל המיוחדת ועוד הרבה דברים מפתיעים .

שכבת ה' מוזמנים להצטרף אלינו לקורס "לא עושים חשבון למתמטיקה", נחשף לנושאים שלא ידעתם שקשורים למתמטיקה,
האם ניתן לאכול קוביית שוקולד ולהשאיר את החפיסה שלמה ? מה הסיכוי לזרוק את המספר שבע עם קוביות משחק?

שני אנשים, אחד שקרן, אחד דובר אמת. כיצד להבדיל? איך מנצחים באבן נייר ומספרים ? ועוד הרבה תלוי כמה נספיק...

**קורס חברתי ערכי, כיתות ד'-ו' שם המורה: תמר יצחק**

מטרת הקורס היא : להיות אדם בעל מוסריות חברתית עמוקה ורמה מוסרית אנושית גבוהה. גיבוש הקבוצה הן בהיבט החברתי והן בהיבט הלימודי בדגש על פיתוח לומד עצמאי, עבודת צוות ועמידה מול אתגרים. התלמידים בקורס יעשו פרויקט מלווה שתכליתו יוזמה חברתית למען קהילת בית הספר.

**קורס חקר השפה והתרבות הערבית, כיתות ה' שם המורה: מיטל כלפה**

במסגרת הקורס נחשף בראש ובראשונה לשפה הערבית העשירה. נחקור אותה על כל מרכיביה: הכרת אותיות א-ב הערבי, נבחין בין ערבית מדוברת לערבית ספרותית והכרות המספרים והצבעים, נלמד אוצר מילים רחב מגוון .נכיר מילים אחיות בעברית וערבית. כמו כן נכיר ונחקור מאפיינים ייחודיים בתרבות הערבית: הלבוש, האומנות והמוסיקה. במטבח הערבי נכיר מאכלים ונתנסה בהכנתם. נלמד על האומנות במגזר הבדואי והדרוזי החיים בקרבנו. בנוסף נחקור כיצד התרבות הערבית באה לידי ביטוי במדינות ערב השונות ונערוך השוואה ביניהם.

**קורס חינוך פיננסי , כיתה ו' שם המורה: גלית ישראל**
חנוך פיננסי משמעו, להבין כיצד מעורב כסף בתחומי החיים השונים ופיתוח מיומנויות וקבלת החלטות להתנהלות יעילה בכסף. הקורס רלוונטי לכל שכבות הגיל , ככל שאדם מתבגר עליו לקבל החלטות פיננסיות רבות ומורכבות יותר. נלמד על נושאים נרחבים כגון: העלאת הנושא למודעות, הבנת מושגי יסוד בכלכלת הכסף, משמעות וחשיבות הבנק, חשיפה ופיתוח מיומנויות לצרכנות נבונה.

**תוכנית אמירים בשכבות ה' – ו' החל מ- 15/9/2024 עפ"י מערכת השעות. שכבת ד' החל מ- 27/10/2024
כל הקורסים הם בסוף יום ולכן חשוב לדאוג לתלמידים לכריך נוסף בימים אלו ( לתשומת לבכם אין לשלוח ארוחה חמה)**

**להלן פירוט מקצועות הלימוד והשעות בכל שכבת גיל:**

|  |  |  |  |  |
| --- | --- | --- | --- | --- |
| **שכבה** | **קורס ראשון** | **קורס שני** | **קורס שלישי** | **סה"כ שעות לשכבה** |
| **ד'** | חקר הספורטספיר מכלוף | מתמטיקהטל נבון | מנהיגותתמר יצחק | 5 ש"ש |
| **ה'** | חקר השפה והתרבות הערביתמיטל כלפה | מתמטיקהטל נבון | מנהיגותתמר יצחק | 5 ש"ש |
| **ו** | חינוך פיננסיגלית ישראל | מנהיגותתמר יצחק |  | 3 ש"ש |

אנו מאחלים הצלחה והנאה בתקווה כי בנכם/בתכם יפיק/תפיק את המירב מתוכנית זו גם בשנה זו.

בברכה,

 טל נבון מירב בכר
 רכז אמירים מנהלת בית הספר